[{"text_idx": "#000002", "text": "Prz\u030cevalski hobuse la\u0308him sugulane on koduhobune. Erinevalt koduhobusest on Prz\u030cevalski hobuse lakk lu\u0308hike ja pu\u0308stine, ilma laubatukata ning saba u\u0308lemises kolmandikus puuduvad pikad jo\u0303hvid."}, {"text_idx": "#000003", "text": "Ta\u0308napa\u0308eva geneetilised uuringud on tuvastanud, et Prz\u030cevalski hobune pa\u0308rineb Botai kultuuri inimeste poolt kodustatud hobustest. Botai inimesed elasid umbes 5500-5000 aastat tagasi praeguse Kasahstani aladel."}, {"text_idx": "#000004", "text": "Esimesed kirjutised Prz\u030cevalski hobusest on teada umbes aastast 900, kirja pandud Tiibeti munkade poolt. La\u0308a\u0308ne maailmas mainiti Prz\u030cevalski hobust esmakordselt 1760ndatel aastatel. Seeja\u0308rel, 1879. aastal, kirjutas neist vene maadeuurija Nikolai Prz\u030cevalski, kelle ja\u0308rgi liik ka nime sai."}, {"text_idx": "#000005", "text": "Liik suri looduses va\u0308lja \u2013 viimast isendit na\u0308hti Mongoolias Gobi kiltmaal 1968. aastal. Va\u0308ljasuremise po\u0303hjustas ku\u0308ttimine, koduloomade karjatamine selle liigi toitumis- ja joogikohtades, mille tulemusel nad to\u0303rjuti u\u0308ha kuivematele aladele, kus ei ja\u0308tkunud vett, ja segunemine poolmetsistunud koduhobustega. Ko\u0303ik ta\u0308napa\u0308eval elavad prz\u030cevalski hobused pa\u0308rinevad 13 tehistingimustes ja\u0308rglasi andnud isendist. Rahvusvahelise koosto\u0308o\u0308 tulemusel on prz\u030cevalski hobuste sigimine loomaaedades ja kasvandustes olnud edukas ning on alustatud liigi taasasustamist tema kunagisele elualale."}, {"text_idx": "#000006", "text": "Prz\u030cevalski hobused elavad 5\u201311 ma\u0308rast, sa\u0308lust ja varsast koosnevates gruppides, mida juhib ja kaitseb u\u0308ks ta\u0308iskasvanud ta\u0308kk. Karja ma\u0308rade hulgas on kindel hierarhia. Noored isased aetakse enne suguku\u0308pseks saamist juhtta\u0308ku poolt karjast minema. Ta\u0308kud saavad karja juhiks tavaliselt alates kuuendast eluaastast ja hoiavad oma positsiooni mitu aastat, kuni nad rivaalide poolt ko\u0303rvale to\u0303rjutakse."}, {"text_idx": "#000007", "text": "Hobused puhkavad kuni pa\u0308ikeseloojakuni, so\u0308o\u0308ma ja jooma asuvad o\u0308o\u0308 hakul. Toituvad ko\u0303rrelistest ja teistest taimedest. Va\u0308ga hea kuulmise ja haistmisega. Pikk ja paks talvekarv aitab u\u0308le elada karmi talve, lu\u0308hike ja tihedalt liibuv suvekarv vo\u0303imaldab paremini taluda kuumust. Tugevad lo\u0303uad ja ma\u0308lumislihased lasevad toiduks tarvitada ka karmi ja kuiva ko\u0303rbetaimestikku. Kabjad vo\u0303imaldavad kiiresti liikuda kivisel pinnasel."}, {"text_idx": "#000008", "text": "Tiinus kestab 11\u201312 kuud. Aprillis-mais su\u0308nnib 1 varss. Innaaeg algab 7.\u20138. pa\u0308eval pa\u0308rast poegimist."}]